Yaw Osei Adutwum

Dr. Yaw Osei Adutwum  (wɔwoo no wɔ Ebɔbira 9, 1964) ɔyɛ Ghana amanyɛnyi na kuw ba wɔ Mbrahyɛbagua fie a ɔtɔ do awɔtwe wɔ Ghana amambu a otsia anan no mu, a ogyina mu ma Bosomtwe Abatow Mpasuar wɔ Esuantse Mantɔw  mu wɔ NPP amanyɛkuw ne dzin mu.  Ebɔw 5, 2021 mu no, Ɔmanpanyin Nana Akufo-Addo paw no dɛ Ɔsoafo a Ɔhwɛ Nwomasua do wɔ Ghana. Ɔyɛ obi a dodowara nyim no dɛ ɔtaa kɔ nserahwɛ wɔ skuul ahorow do.

 Abrabɔ Ahyɛse Na Nwomasua 
Yaw Osei Adutwum fi Jackie a ɔwɔ Esuantse Mantɔw mu wɔ Ghana. Onyaa ne bachelor degree wɔ Land Economy (Business Administration a no tsitsir wɔ Real Estate mu) wɔ Kwame Nkrumah Esuapɔn a ɔyɛ Science and Technology Iyi nam do ma okopuee United States mu. Okitsa masta degree wɔ Nwomasua ntotoo mu fir La Verne Esuapɔn mu na PhD wɔ Nwomasua nhyehyɛɛ, ho ntotoo na no ntsintsimii fir Sothern California Esuapɔn mu. Onyaa no nsɔwdo skuul nwomasua wɔ Kumasi High School a ɔwɔ Esuantse Mantɔw mu wɔ Ghana, hɔ na onyaa no nsɔwdo skuul abadobɔ kraataa.

 Edwumasɛm 
Fankwa 2004 mu no, ɔtseew The New Design Charter Schools wɔ California mu, USA.

Iyi ekyir no ɔyɛɛ edwuma dɛ nkontaabunyi na amandzɛɛbɔ Tekinɔlɔgi kyerɛkyerɛnyi wɔ Manuel Arts High School mfe 10 na dɛm mber no mu no, ɔtseew International Studies Academy, iyi dzii dwuma dɛ adzesuadze kumaa dze maa esuafo. Ɔyɛɛ edwuma dɛ nkontaabu kyerɛkyerɛnyi a nna odziinkan USC/ Manuel Arts Neighborhood Academic Initiative (NAI).  Nna ɔka edwumayɛfo a wɔpapaw hɔn dɛ wɔnhwɛ ɔmanmu nhwehwɛmu asoɛe a wɔhwɛ edwuma do na Tɛknikal nwomasua ma woenya ɔmanmu adze ma edwuma na tɛknikal nwomasua wɔ nsɔwdo skuul na College mpɛmpɛndo..

Fankwa 9, 2021 mu no, Adutwum wɔfaa no dɛ ɔmbɛka afotufo ma Capacity Building Center ( CBC) wɔ skuul a ɔwɔ hɔ ma nwomasua na amandzɛɛbɔ nwomasua wɔ California Esuapɔn, Los Angeles ( UCLA).

 Ndzɛmba a Ɔayɛ 
2022 mu no, ɔmaa esuafo 61 a wɔyɛ efirdwuma  na ndursoa esuafo a wɔwɔ n’abatowmpasoado akwanya no ma wokosua adze wɔ 2020 nwomasua afe no mu. Dɛm adze yi a ɔdze bae yi, esuafo dodow oenya MP yi n’akwanya wɔ engineering na medicine mu edu 91 a aka kakra ma edur n’enyidoadzehun dɛ ɔbɔboa esuafo 100 wɔ mfe 10 ntsamu.

 Amanyɛsɛm 
Adutwum Ka New Patriotic Party amanyɛkuw noho a ogyina mu dze ma Bosomtwe Abatow mpasuar do a ɔwɔ Esuantse Mantɔw mu wɔ Ghana wɔ mbrahyɛbagua a ɔtɔ do esuon na awɔtwe no mu wɔ Ghana amambu a ɔtɔ do anan no mu.

 2016 Abatow 
Ogyinaa maa Bosomtwe Abatow mpasuar wɔ Esuantse Mantɔw mu wɔ Ghana a ogyinaa wɔ New Patriotic Party dzin mu wɔ 2016 Ghana abatow, onyaa 46,238 fir abatow no nyinara ɔyɛ 54,144 mu a yɛdze toto ɔha mu nkyekyɛmu 85.82%, na nyimpa a ɔbɛn no, nkan Mansin Aban krakye ( DCE) ma Bosomtwe Mansin, Veronica Antwi- Adjei a ofi National Democratic Congress mu ( NDC) nyaa aba 7,215 a yɛdze toto ɔha mu nkyekyɛmu 13.39%.

Wɔ mbrahyɛbagua esuon no mu no, Adutwum somee wɔ edwuma na adansi na ohia ntsewdo nhyehyɛɛ kuw.

 2020 Abatow 
Adutwum wɔsan too aba maa bio kɔr mbrahyɛbaguafie wɔ 2020 Abatow no mu a ɔdze aba 57,939 fir aba no nyianara 68,327 a ɔyɛ aba krɔngyen, wɔdze toto  ɔha mu nkyekyɛmu  84.80%, odzii nkunyim wɔ Priscilla Mercy Nkatia a ofir National Democratic Congress do a onyaa aba 10,388 yɛdze toto ɔha mu nkyekyɛmu 15.2% wɔ aba krɔngyen no nyinara mu. ɔKa nkorɔfo a wokitsa mfado kuw na edwuma ma na anyenkofo ntoboa kuw a ɔwɔ mbrahyɛbaguafie.

 Mbaoedze 

Nkyekyεmu:Ghanafo
Nkyekyεmu:Ghana Amanyɛnyi
Nkyekyεmu:Ghana Mbrahyɛbaguafo 2021-2025
Nkyekyεmu:Ghana mbrahyɛbaguafo 2017–21